São Tomé u Príncipe

**São Tomé u Príncipe**, amtle port. *República Democrática de São Tomé e Príncipe*, engl. *the Democratic Republic of São Tomé and Príncipe*, is a Inslstoot in n Gulf vo Guinea, vur n westlinga Gstod vo Zentrolafrika. Es Land hod zwou Inslgruppn oda Archipl um dej zwou Haptinsln (São Tomé u Príncipe) umma, dej wou umma 140 km vonanonda weg un umma 225 bis 250 km vua n noadwestlinga Gstod vo Gabun ling. Ondane Lenda i da Gnejchtn han Equatorialguinea u Kamerun.

D Insln in n Atlantik han scheints ned bsidlt gweng, vur dass d Portugisn duatn in n 15. Jh. hikumma han. Gfunna woan han s umma 1471 duach de poatagisischn Asfurscha João de Santarém u Pedro Escobar. Noudem dass d Portagisn duatn in n 16. Jh. Fouss gfasst hom, is s a fundamentols Hannlszentrum fia n atlantischn Sklafnhanḏl woan. Da minerolreicha vulkanischa Boḏn u de Gnejchtn zen Equatoaringal hom São Tomé u Príncipe ideal fia n "Kanna-" oda Rouazugga gmacht; spada homs owa aa a "bouas Troad" wej an Kafee un an Kakao õpflanzt; d lukrativn Plantaschna han schwar ohange gweng vo importiatn Sklafnoawata vo Afrika. D Zykln vo sozialna Unrouh u wiatschaftling Gwirwl in n ganzn 19. u 20. Jh. hom niad nougloua bis za Unohangekait um 1975. São Tomé u Príncipe is dasida oins vo dea am mejran stabiln u demokratischn Lenda vo Afrika.

Midrana Bvelkaring vo umma 201 800 Leitn (nou offezjella Schetzunga vo 2018) is São Tomé u Príncipe nou de Seychelln z Afrika af Plotz zwoa vo de am wengan bvelkatn suwerennan Stootn, un es am wengan bvelkata portagisisch-sprochata Land. Dej Bvelkaring han vuawejngt Noukumma vo de gwenganen Sklafn u schwar katholisch. Dej Spuan vo da poatagisischn Herrschaft sigt ma aa heit nu i da Kultua, i de Tradeziona un i da Muse, dej wou eiropejscha un afrikanischa Eifliss vaoina. São Tomé u Príncipe is a Grindingsmitglid vo da Gmoaschaft vo de poatagisisch-sprochatn Lenda.

## Galeri

Johannes_Vingboons_-_'t_eylant_St._Thome_(1665).jpg|A Koatn vo São Tomé vo 1665.
Gezicht op Sao Tomé, ca. 1641 Insvla S. Thomae (titel op object), RP-P-1951-70.jpg|A Biltl vo São Tomé vo 1641.
São_Tomé_-_Ilhéu_das_Rolas_-_Praia_de_Santo_António_(3).jpg|Da Strõnd vo da vulkanischn Insl Rólas.
Praia_Boi.jpg|A Strõnd af da Insl Principe.
São_Tomé_-_Pico_Cão_Grande.jpg|Da Pico Cão Grande af São Tomé.
Catedral_de_Nossa_Senhora_da_Graça_São_Tomé_(20234213142).jpg|Dej Kathedroln vo da Haling Jumpfa vo Graça von n 16. Jh., São Tomé.
Sao_Tome_Cathedral_7_(16223085806).jpg|Nu a Biltl vo da Katedroln.
Forte_de_São_Sebastião_-_São_Tomé_(8084256064).jpg|Es Fort von n São Sebastião.
Pico_Papagaio_(20504263334).jpg|Dej Nossa Senhora do Rosário Kiach z Santo António vo Principe.
Sao_tome_palace.jpg|Da Presedentnpalast i São Tomé.
Coffee_Grower.jpg|D Kafewiatschaft.
Equator_Sao_Tome.jpg|Es Equatoa Monument af da Insl Rólas.
Sao_Tome-Naturaleza.jpg|Da Wold duatn.
Portuguese_Embassy,_S._Tomé_e_Princípe_2.jpg|D Poatagisische Botschaft i São Tomé.
Sao_Tome_and_Principe_Export_Treemap.png|Expoatproduktt vo São Tomé u Principe.
Resort_in_Ilheu_das_Rolas.jpg|Da Turismus af Rólas.
Sao_Tome_Liceu_Nacional_1_(16061610770).jpg|Es Liceu Nacional vo São Tomé.
Tchiloli_à_São_Tomé_(44).jpg|Es Tchiloli Vulkstheata z São Tomé.
Picking_Coconuts.jpg|Ban Kokosniss Zammklaum.


## Beleg